梨

梨係一種生果，係梨樹嘅果實。梨有唔同形狀，一般上半窄身而下半闊身，尤其係西洋梨較為顯著，傳入廣東一帶時，就叫佢做啤梨，叫呢個形狀做啤梨形。而鴨梨就唔係呢個形狀，反係類似球形。梨嘅可以好多唔同色，但一般都係淺綠，黃或者啡為主色。有部份有毛。

中醫療效上，梨可以潤肺，去痰止咳，通便秘，利消化，對心血管有好處。但係梨性寒，易傷脾胃。

睇下 
 鴨梨
 啤梨
 沙梨
 雪梨
 水晶梨